Insulae Sancti Pauli et Amstelodamum

(Francogallice Îles Saint-Paul et Amsterdam) sunt pars Terrarum australium antarcticarumque Franciae, in duabus insulis Oceani Indici medii sita, insula Sancti Pauli et insula Amstelodamo. Clima insularum est marinum et temperatum; per totum annum temperatura mensis media ab 10 ad 11 graduum Celsii hieme ad  17 vel 17,5 aestate mutatur. Insulae ambae sunt cacumina altissima planitiei elevatae Amstelodamensis submarinae, quae iugum Indicum medium cum elevatione Australo-Antarctica coniungit. Insulae sunt remotissimae; terra proxima, ipsa paene inhabitata, archipelagus Kerguelensis, 1325 chm distat. 

Insula Amstelodamum
Insula Amstelodamum (Île Amsterdam), ante annum 1965 "insula Amstelodami Novi" (île de la Nouvelle-Amsterdam) maior est, aream 58 chm2 habens. Ab expeditione Magellanica die 18 Martii anno 1522 inventa est, sed Ioannes Sebastianus Elcano, qui tum dux expeditionis erat,  nomen ei non dedit. Amstelodamum Novum insulam Antonius van Diemen anno 1666 nominavit. Francogallica primum declarata est anno 1843, sed solum anno 1892 navis bellica ad insulam venit et iterum possesionem Franciae eam probavit. Ab anno 1955 pars Terrarum australium antarcticarumque. Vicus Martini de Viviès (Francogallice Martin-de-Viviès) sola in Terris australibus antarcticisque habitatio perpetua est, a 20 ad 40 incolas habens. 

Insula est vulcanica, mons Dives (mont de la Dives) 867 altitudinis est. Cum Europaei insulam invenerant, silvis operta erat, cum arboribus Phylicae arboreae endemicae aliisque. Quinque vaccis a nautis anno 1871 apportatis silvae absumptae sunt; anno 1988 circa duo milia vaccarum in insula erant, anno 2010  exterminatae. Nunc silvae rursus seruntur. 

Insula Sancti Pauli
Insula Sancti Pauli (Île Saint-Paul) minor aream 8 chm2 habet. 91 chm ad meridiem ab insula Amstelodamo distat. Item viulcanica est  et caldera magna mari inundata in litora eius incisa est. Mons ignifer vivus est et anno 2009 erupit. Silvae et incolae absunt.

Notae

Nexus externi

 Britannica
 Store Norske Leksikon

Categoria:Archipelagi Oceani Indici
Categoria:Insulae Franciae
Categoria:Territoria obnoxia Oceani Indici